มันนี่ทูเดย์
ดาวโจนส์เลือกกสิกรฯ
16 ก.ย. 2559

ดาวโจนส์เลือกกสิกรฯ 
นายบัณฑูร ล่ำซำ ประธานกรรมการ ธนาคารกสิกรไทย เปิดเผยว่า ธนาคารกสิกรไทยเป็นธนาคารแห่งแรกและแห่งเดียวในไทยและอาเซียน ที่ได้รับคัดเลือกเป็นสมาชิกดัชนีแห่งความยั่งยืน Dow Jones Sustainability Indices (DJSI) ประจำปี 2559 ทั้งในระดับโลก (World) และกลุ่มตลาดเกิดใหม่ (Emerging Market) สะท้อนมาตรฐานการดำเนินงานด้านการพัฒนาอย่างยั่งยืนที่ได้รับการยอมรับทั่วโลก
ธพว.เปิดกองทุนร่วมทุน
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) เปิดเผยว่า ธนาคารได้จัดตั้งโครงการร่วมลงทุนพันธกิจเอสเอ็มอีเชิงเกษตรและที่เกี่ยวข้อง วงเงิน 100 ล้านบาท โดยจะร่วมลงทุนกับผู้ประกอบการเอสเอ็มอี ที่มีการใช้นวัตกรรม เทคโนโลยี และอยู่ในธุรกิจแปรรูปอาหาร ธุรกิจการเกษตรและเทคโนโลยีชีวภาพ ธุรกิจการท่องเที่ยวเชิงเกษตรและการท่องเที่ยวเชิงสุขภาพ โดยมีเป้าหมายการเข้าร่วมลงทุนรายละไม่เกิน 30 ล้านบาท